Document ID: 32014D0227

IZVEDBENI SKLEP KOMISIJE
z dne 24. aprila 2014
o zavrnitvi odobritve nekaterih biocidnih aktivnih snovi v skladu z Uredbo (EU) št. 528/2012 Evropskega parlamenta in Sveta
(Besedilo velja za EGP)
(2014/227/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti tretjega pododstavka člena 89(1) Uredbe,
ob upoštevanju naslednjega:
(1)
Uredba Komisije (ES) št. 1451/2007 (2) določa seznam aktivnih snovi, ki jih je treba oceniti glede njihove možne vključitve v Prilogo I, IA ali IB k Direktivi 98/8/ES Evropskega parlamenta in Sveta (3).
(2)
Za mnoge kombinacije snovi/vrste proizvodov, vključene v navedeni seznam, so se bodisi vsi udeleženci umaknili iz programa pregledovanja bodisi država članica, imenovana za poročevalko pri ocenjevanju, ni prejela celotne dokumentacije do roka iz člena 9 in člena 12(3) Uredbe (ES) št. 1451/2007.
(3)
Zato je Komisija v skladu s členom 11(2), členom 12(1) in členom 13(5) Uredbe (ES) št. 1451/2007 o tem obvestila države članice. Navedeno obvestilo je bilo objavljeno tudi v elektronski obliki.
(4)
V treh mesecih po tej objavi je več družb izrazilo zanimanje za prevzem vloge udeleženca za eno ali več zadevnih snovi in vrst pripravkov. Vendar te družbe nato niso predložile popolnega dosjeja ali so vlogo umaknile.
(5)
Na podlagi člena 12(4) in (5) Uredbe (ES) št. 1451/2007 se zato zadevne snovi in vrste proizvodov ne odobrijo v skladu s členom 9 Uredbe (EU) št. 528/2012.
(6)
Ukrepi iz tega sklepa so v skladu z mnenjem Stalnega odbora za biocidne proizvode -
SPREJELA NASLEDNJI SKLEP:
Člen 1
Snovi, navedene v Prilogi k temu sklepu, se ne odobrijo za vrste proizvodov, ki so navedene v Prilogi.
Člen 2
Ta sklep začne veljati dvajseti dan po objavi v Uradnem listu Evropske unije.
V Bruslju, 24. aprila 2014

Labels: 3
1
6